Nordiese Afrikainstituut

Die Nordiese Afrikainstituut (NAI) (Sweeds: Nordiska Afrikainstitutet) dien as ‘n navorsing-, dokumentasie- en inligtingsentrum insake moderne Afrika vir die Nordiese lande. Die instituut dryf onafhanklike, beleidrelevante navorsing, verskaf ontleding en inligting vir besluitneming, met die doel om navorsinggebaseerde kennis van hedendaagse Afrika te bevorder.https://www.ne.se/uppslagsverk/encyklopedi/l%C3%A5ng/nordiska-afrikainstitutet

Die Nordiese Afrikainstituut is in 1962 gestig en word deur Swede, Finland en Ysland befonds. Denemarke en Noorweë was ook lede van die oorspronklike groep van stigter- en befondsing lande, maar hulle het onderskeidelik in 2013 en 2015 onttrek. Op administrasievlak funksioneer die NAI as ‘n Sweedse regeringagentskap wat verantwoording doen aan die minister van buitelandse sake. Dit is in Uppsala, Swede geleё.https://www.regeringen.se/myndigheter-med-flera/nordiska-afrikainstitutet/

Die Nordiese Afrikainstituut is deel van AEGIS, ‘n netwerk van Afrika Studies Sentra in Europa.https://www.aegis-eu.org/members

Aan die hoof van die instituut staan ‘n direkteur met ‘n program- en navorsingraad wat die taak het om die direkteur te adviseer.

 Huidige en vorige direkteure van NAI 

 Therese Sjömander Magnusson, sedert 2019
 Iina Soiri 2013-2019
 Carin Norberg 2005-2013
 Lennart Wohlgemut 1993-2005
 Anders Hiort af Ornäs 1984-1993
 Carl Gösta Widstrand 1962-1984

 Verwysings 

 Eksterne skakels 
 Amptelike webtuiste, www.nai.uu.se